това те са значително по-ниски от цените на промишлеността на Съюза на пазара на Съюза. По време на РПРП средната експортна цена на разглеждания продукт, изнасян от китайските производители износители на пазарите на трети държави, е била средно с 15—25 % по-ниска от средната цена на керамичните плочки на пазара на Съюза.
 2.2. Китайски цени на пазара на Съюза
 (172)
 Друг елемент, който показва привлекателността на пазара на Съюза, е по-високото ниво на цените на керамичните плочки на пазара на Съюза. През РПРП средната цена на износа на китайските производители износители на пазара на Съюза е била средно с 30—40 % по-ниска от средната цена на керамичните плочки на пазара на Съюза. Въпреки че цените от ОАЕ и Индия в момента са под равнището на китайските цени, техните обеми и потенциал за растеж не са сравними с производствения капацитет в КНР.
 3. Въздействие върху състоянието на промишлеността на Съюза
 (173)
 Като се има предвид големият свободен капацитет в КНР, привлекателността на пазара на Съюза и някои други елементи, както е обобщено по-горе в съображения 162—172, има вероятност значителни количества керамични плочки на ниски цени да бъдат на разположение за продажба/пренасочване към Съюза в краткосрочен план, ако срокът на действие на мерките изтече.
 (174)
 За да се оцени вероятното въздействие на китайския внос на ниски цени върху промишлеността на Съюза, Комисията проучи, на първо място, потенциалната загуба на пазарен дял от нейна страна. Тя направи симулация на въздействието, което би се проявило, ако китайските производители износители отново придобият пазарния дял от 6,5 % през разследвания период в рамките на първоначалното разследване, т.е. преди налагането на мерките. Като обем това представлява 57 млн. m2 въз основа на потреблението на Съюза през РПРП. Както бе установено при първоначалното разследване, такъв обем на дъмпинговия внос на керамични плочки от КНР е бил достатъчен, за да се причини съществена вреда на промишлеността на Съюза в миналото.
 (175)
 Комисията счете, че тъй като средните продажни цени на вноса от трети държави в Съюза са под средната продажна цена на китайските производители износители, и ако китайските плочки на ниски цени се появят отново на пазара на Съюза, те вероятно първо биха увеличили своя пазарен дял за сметка на промишлеността на Съюза, преди да завземат пазарния дял на износа на производителите от трети държави за Съюза.
 (176)
 Поради това, ако се приеме, че нарастването на вноса води до еквивалентно намаляване на производството и на обема на продажбите на промишлеността на Съюза, като резултат производствените разходи на промишлеността на Съюза за единица продукция биха се увеличили от 8,95 EUR/m2 на 9,09 EUR/m2. Увеличението на производствените разходи за единица продукция би довело до спад на рентабилността на промишлеността на Съюза до нулева стойност (т.е. приходите се равняват на общата сума на фиксираните и променливите разходи).
 (177)
 Възприетият за тази симулация обем на вноса в размер на 57 млн. m2 се основава на консервативна оценка. В действителност може да се приеме, че с оглед на големия свръхкапацитет и натрупаните запаси китайските производители износители ще започнат да изнасят дори още по-значителни обеми